ddrg/super_eurlex huggingface dataset:
Oficiālais Vēstnesis L 328 , 17/12/2003 Lpp. 0019 - 0019



Komisijas Regula (EK) Nr. 2197/2003 (2003. gada 16. decembris), ar ko 2003./2004. tirdzniecības gadam sadala 5000 tonnas īsās linšķiedras un kaņepju šķiedru kā valsts garantētos daudzumus starp Dāniju, Grieķiju, Īriju, Itāliju un Luksemburgu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 27. jūlija Regulu (EK) Nr. 1673/2000 par šķiedras linu un kaņepju tirgu kopīgo organizāciju [1], un jo īpaši tās 9. pantu, tā kā: (1) Komisijas Regulas (EK) Nr. 245/2001 [2], ar ko paredz sīki izstrādātus noteikumus par to, kā piemērot Regulu (EK) Nr. 1673/2000, 8. panta 1. punktā ir izvirzīts noteikums, ka 5000 tonnu īsās linšķiedras un kaņepju šķiedras kā valsts garantētā daudzuma sadalīšana, kas paredzēta Regulas (EK) Nr. 1673/2000 3. panta 2. punkta b) apakšpunktā, jāveic pirms kārtējā tirdzniecības gada 16. novembra. (2) Tādēļ Dānija un Itālija ir nosūtījušas Komisijai informāciju par jomām, uz ko attiecas pārdošanas/pirkuma līgumi, pārstrādes saistības un pārstrādes līgumi, un paredzamo linu un kaņepju stiebru un šķiedru ražu. (3) Un pretēji – Grieķijā, Īrijā un Luksemburgā 2003./2004. tirdzniecības gadam nav jāražo ne linu, ne kaņepju šķiedras. (4) Pēc ražošanas novērtējuma, kas iegūts no sniegtās informācijas, kopējais produkcijas apjoms attiecīgajās piecās dalībvalstīs nesasniedz tām piešķirto 5000 tonnu kopējo daudzumu, un jānosaka valsts garantētie daudzumi, kā norādīts turpmāk. (5) Šajā regulā paredzētie pasākumi ir saskaņā ar Dabīgo šķiedru pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1673/2000 3. panta 2. punkta b) apakšpunktā paredzēto valsts garantēto daudzumu 2003./2004. tirdzniecības gadam sadala šādi: - Dānija: 7 tonnas, - Grieķija: 0 tonnas, - Īrija: 0 tonnas, - Itālija: 399 tonnas, - Luksemburga: 0 tonnas. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 16. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. decembrī Komisijas vārdā — Komisijas loceklis Franz Fischler [1] OV L 193, 29.7.2000., 16. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 35, 6.2.2001., 18. lpp. Regulā jaunākie grozījumi izdarīti ar Regulu (EK) Nr. 1401/2003 (OV L 199, 7.8.2003., 3. lpp.). --------------------------------------------------
Official Journal L 336 , 23/12/2003 P. 0027 - 0028



KOMISIJAS REGULA (EK) Nr. 2270/2003 (2003. gada 22. decembris), ar ko 2004. gadam atklāj tarifu kvotu, kas jāpiemēro dažu tādu Norvēģijas izcelsmes preču importam Eiropas Kopienā, kas iegūtas, pārstrādājot lauksaimniecības produktus, uz kuriem attiecas Padomes Regula (EK) Nr. 3448/93 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm1, kurā jaunākie grozījumi izdarīti ar Regulu (EK) Nr. 2580/20002, un jo īpaši tās 7. panta 2. punktu, ņemot vērā Padomes 1996. gada 6. decembra Lēmumu 96/753/EK par Nolīguma slēgšanu vēstuļu apmaiņas veidā starp Eiropas Kopienu, no vienas puses, un Norvēģijas Karalisti3, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti, un jo īpaši tā 2. pantu, tā kā: (1) Ar Nolīgumu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti, kas apstiprināts ar Lēmumu 96/753/EK, paredz gada tarifa kvotas šokolādes un citu tādu Norvēģijas izcelsmes pārtikas izstrādājumu importam, kuri satur kakao. Tādēļ jāatklāj minētā kvota 2004. gadam. (2) Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi4, kurā jaunākie grozījumi izdarīti ar Regulu (EK) Nr. 1335/20035, izklāstīti noteikumi tarifa kvotu pārvaldībai. Ir lietderīgi paredzēt ar šo regulu atklātās tarifa kvotas pārvaldību saskaņā ar minētajiem noteikumiem. (3) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neuzskaitītu pārstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants No 2004. gada 1. janvāra līdz 31. decembrim uz Norvēģijas izcelsmes precēm, kas iekļautas pielikumā, attiecas nodokļi, kuri minētajā pielikumā noteikti turpat norādītās gada kvotas robežās. 2. pants Tarifa kvotu, kas minēta 1. pantā, saskaņā ar 308.a, 308.b un 308.c pantu Regulā (EEK) Nr. 2454/93 pārvalda Komisija. 3. pants Šī regula stājas spēkā trešajā dienā pēc publicēšanas Eiropas SavienībasOficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 22. decembrī Komisijas vārdā - Komisijas loceklis Erkki LIIKANEN 1 OV L 318, 20.12.1993., 18. lpp. 2 OV L 298, 25.11.2000., 5. lpp. 3 OV L 345, 31.12.1996., 78. lpp. 4 OV L 253, 11.10.1993., 1. lpp. 5 OV L 187, 26.7.2003., 16. lpp. PIELIKUMS Kārtas Nr. KN kods Apraksts Kvota Piemērojamā nodokļa likme 09.0764 ex 1806 1806 20 1806 31 1806 32 1806 90 Šokolāde un citi pārtikas izstrādājumi, kas satur kakao, izņemot kakao pulveri, kurš satur pievienotu cukuru vai citu saldinātāju, uz ko attiecas KN kods 1806 10 5 500 tonnu EUR 35,15/100 kg
Oficiālais Vēstnesis L 243 , 27/09/2003 Lpp. 0098 - 0098



Komisijas Regula (EK) Nr. 1710/2003 (2002. gada 26. septembris), ar kuru groza Regulu (EK) Nr. 1623/2000, ar ko nosaka sīki izstrādātus īstenošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz tirgus mehānismiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 33. pantu, tā kā: (1) Ar III sadaļas II nodaļu Komisijas Regulā (EK) Nr. 1623/2000 [3], kurā jaunākie grozījumi izdarīti ar Regulu (EK) Nr. 1411/2003 [4], reglamentē atbalsta shēmas piemērošanu tā vīna destilācijai, no kura ražo dzeramo alkoholu. (2) Minētā nodaļa, inter alia, nosaka laikposmu, kad sāk destilāciju un vīna daudzumu, uz ko attiecas destilācijas līgumi un ko var destilēt līdz apstiprinātajam termiņam. Pamatojoties uz pieredzi, kas iegūta iepriekšējā vīna gadā, konstatēts, ka jāmaina minētais laikposms un vīna daudzums. (3) Minētā nodaļa arī nosaka produkcijas procentuālo daudzumu, ko ražotāji var izmantot destilācijai. Jānosaka procentuālais daudzums 2003./2004. vīna gadam. (4) Atbilstīgi jāgroza Regula (EK) Nr. 1623/2000. (5) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1623/2000 63.a pantu groza šādi. 1. Minētā panta 1. punktu aizstāj ar šādu: "1. Galda vīnu un vīnu, kas piemērots Regulas (EK) Nr. 1493/1999 29. pantā minētā galda vīna ieguvei, destilē katru vīna gadu no 1. oktobra līdz 31. decembrim." 2. Regulas 2. punkta pirmo daļu aizstāj ar šādu: "Galda vīna un galda vīna ieguvei piemērota vīna daudzums, par kādu katrs ražotājs var parakstīt līgumus, nepārsniedz noteiktu procentuālo daudzumu, kas nosakāms no ražotāja vīna produkcijas, kura deklarēta vienā no pēdējiem trim vīna gadiem, tostarp no kārtējā gada produkcijas, ja tā jau ir deklarēta. Attiecīgajā gadā ražotājs nedrīkst mainīt produkcijas gadu, kas izraudzīts minētā procentuālā daudzuma aprēķināšanai. 2003./2003. vīna gadam šī procentuālā daļa ir 25 %." 3. Minētā panta 7. punktu aizstāj ar šādu: "7. Neatkarīgi no 5. punkta dalībvalstis var apstiprināt līgumus vai deklarācijas līdz 25. janvārim par daudzumu, kas nepārsniedz 40 % no līgumos vai deklarācijās norādītā daudzuma." 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 26. septembrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 122, 16.5.2003., 1. lpp. [3] OV L 194, 31.7.2000., 45. lpp. [4] OV L 201, 8.8.2003., 12. lpp. --------------------------------------------------
Oficiālais Vēstnesis L 046 , 17/02/2004 Lpp. 0011 - 0011



Komisijas Regula (EK) Nr. 263/2004 (2004. gada 16. februāris), ar ko pagarina Regulas (EK) Nr. 1475/2003 par dziļūdens koraļļu rifu aizsardzību no tralēšanas ietekmes Skotijas ziemeļrietumu apgabalā piemērošanu par sešiem mēnešiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku [1], un jo īpaši tās 7. panta 1. punktu, tā kā: (1) Tūlītēji draudi dziļūdens koraļļu koloniju saglabāšanai, kas pazīstamas kā Darwin Mounds, bija iemesls Komisijas 2003. gada 20. augusta Regulas (EK) Nr. 1475/2003 par dziļūdens koraļļu rifu aizsardzību no tralēšanas ietekmes Skotijas ziemeļrietumu apgabalā [2] pieņemšanai, pamatojoties uz ārkārtas procedūrām, kas paredzētas Regulas (EK) Nr. 2371/2002 7. pantā. (2) Regula (EK) Nr. 2371/2002 nosaka, ka ārkārtas pasākumi ilgts ne vairāk kā sešus mēnešus un ka Komisija var pieņemt jaunu lēmumu, lai tos pagarinātu ne ilgāk kā uz sešiem mēnešiem. (3) Lai nodrošinātu pastāvīgu attiecīgā biotopa aizsardzību, Komisija ir iesniegusi priekšlikumu Padomes regulai, ar ko attiecībā uz dziļūdens koraļļu rifu aizsardzību no tralēšanas ietekmes Skotijas ziemeļrietumu apgabalā [3] groza Regulu (EK) Nr. 850/98 [4]. (4) Minēto regulu nevar pieņemt pirms Regulas (EK) Nr. 1475/2003 piemērošanas termiņa beigām. Tikmēr pastāv Darwin Mounds saglabāšanas apdraudējumi. (5) Tādēļ ir lietderīgi pagarināt uz sešiem mēnešiem Regulā (EK) Nr. 1475/2003 paredzētos ārkārtas pasākumus, IR PIEŅĒMUSI ŠO REGULU. 1. pants Regulas (EK) Nr. 1475/2003 piemērošanu pagarina līdz 2004. gada 22. augustam. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 16. februārī Komisijas vārdā — Komisijas loceklis Franz Fischler [1] OV L 358, 31.12.2002., 59. lpp. [2] OV L 211, 21.8.2003., 14. lpp. [3] COM(2003) 519. [4] OV L 125, 27.4.1998., 1. lpp. Regulā jaunākie grozījumi izdarīti ar Regulu (EK) Nr. 973/2001 (OV L 137, 19.5.2001., 1. lpp.). --------------------------------------------------
Oficiālais Vēstnesis L 044 , 14/02/2004 Lpp. 0009 - 0009



Komisijas Regula (EK) Nr. 253/2004 (2004. gada 13. februāris), ar ko nosaka finansējuma griestus pasākumiem, kuru mērķis ir uzlabot olīveļļas produkcijas kvalitāti 2004./2005. gada ražošanas ciklā, un nosaka atkāpes no Regulas (EK) Nr. 528/1999 3. panta 3. punkta EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļu un tauku tirgus kopīgo organizāciju [1], ņemot vērā Padomes 1999. gada 10. marta Regulu (EK) Nr. 528/1999, ar kuru nosaka pasākumus olīveļļas ražošanas kvalitātes uzlabošanai [2], un jo īpaši tās 3. panta 2. punktu, tā kā: (1) Regulā (EK) Nr. 528/1999 katrai dalībvalstij un katram 12 mēnešu ilgajam ražošanas ciklam, kas sākas 1. maijā, ir noteikts finansēšanas kārtība attiecībā uz pasākumiem, kuru mērķis ir uzlabot olīveļļas produkcijas kvalitāti un ietekmi uz vidi. (2) Komisijas Regulā (EK) Nr. 1794/2003 [3]2002./2003. tirdzniecības gadam ir noteikta aplēstā olīveļļas produkcija, ietverot aplēsi galda olīvu produkcijai, kas izteikta kā olīveļļas ekvivalents, un tā ir 2148486 tonnas. Tas atbilst 458202 tonnām Grieķijai, 972130 tonnām Spānijai, 3357 tonnām Francijai, 686338 tonnām Itālijai un 28459 tonnām Portugālei. Summa, kas ieturēta no ražošanas atbalsta par šo olīveļļas tirdzniecības gadu, ir pamats finansēšanas pasākumiem, kuru mērķis ir uzlabot eļļas kvalitāti ražošanas ciklā, kas sākas 2004. gada 1. maijā. (3) Jānosaka finansējuma maksimums pasākumiem, par ko var saņemt atmaksājumu no Eiropas Lauksaimniecības virzības un garantiju fonda Garantiju nodaļas. (4) Pasākumiem jau ir salīdzinoši noteiktas minimālās izmaksas, tādējādi kopējā finansējuma maksimums, kas noteikts Regulas (EK) Nr. 528/1999 3. panta 3. punktā, dažām dalībvalstīm var izrādīties pārāk mazs. Tādēļ šādos gadījumos jānosaka pienācīgi ierobežojumi. (5) Šajā regulā paredzētie pasākumi ir saskaņā ar Eļļu un tauku komitejas atzinumu, IR PIEŅĒMUSI ŠO REGULU. 1. pants Ražošanas ciklā no 2004. gada 1. maija līdz 2005. gada 30. aprīlim finansējuma griesti pasākumiem, kas noteikti Regulas (EK) Nr. 528/1999 3. panta 2. punkta pirmajā daļā, ir šāds: Grieķija | EUR 8 100 185 | Spānija | EUR 11 175 009 | Francija | EUR 62 137 | Itālija | EUR 51 111 | Portugāle | EUR 523 316 | 2. pants Neatkarīgi no Regulas (EK) Nr. 528/1999 3. panta 3. punkta to valstu papildu finansiālais ieguldījums, kurām 1. pantā noteiktie finansējuma griesti ir EUR 100000 vai mazāk, nepārsniedz EUR 250000. 3. pants Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 13. februārī Komisijas vārdā — Komisijas loceklis Franz Fischler [1] OV L 172, 30.9.1966., 3025./66. lpp. Regulā jaunākie grozījumi izdarīti ar Regulu (EK) Nr. 1513/2001 (OV L 201, 16.7.2001., 4. lpp.). [2] OV L 62, 11.3.1999., 8. lpp. Regulā jaunākie grozījumi izdarīti ar Regulu (EK) Nr. 629/2003 (OV L 92, 9.4.2003., 3. lpp.). [3] OV L 262, 14.10.2003., 11. lpp. --------------------------------------------------
Oficiālais Vēstnesis L 060 , 27/02/2004 Lpp. 0005 - 0006



Komisijas Regula (EK) Nr. 329/2004 (2004. gada 26. februāris), ar kuru 2004. gadam nosaka atkāpes no Regulas (EK) Nr. 1431/94, ar ko nosaka mājputnu gaļas ievešanas kārtību, kas paredzēta Padomes Regulā (EK) Nr. 774/94 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], jo īpaši tās 3. panta 2. punktu, 8. panta 12. punktu un 15. pantu, ņemot vērā Padomes 1994. gada 29. marta Regulu (EK) Nr. 774/94, ar kuru atklāj dažas Kopienas tarifa kvotas augstākā labuma liellopu gaļai un cūkgaļai, mājputnu gaļai, kviešiem un kviešu un rudzu graudu maisījumam, un klijām, atsijām un pārējiem atlikumiem un paredz to pārzināšanu [2], jo īpaši tās 7. pantu, tā kā: (1) Līdz ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai 2004. gada 1. maijā šīm valstīm jādod tiesības ar godīgiem nosacījumiem, kas līdzvērtīgi tiem, kurus izmanto esošās dalībvalstis, pretendēt uz mājputnu gaļas tarifu kvotām, kas paredzētas Regulā (EK) Nr. 774/94. Tādēļ uzņēmējiem šajās valstīs līdz ar pievienošanos jādod iespēja pilnīgi piedalīties kvotu izmantošanā. (2) Lai neradītu traucējumus tirgū līdz 2004. gada 1. maijam un pēc tā, jāmaina kvotu daļu piešķiršanas grafiks, kas 2004. gadā paredzēts ar Komisijas Regulu (EK) Nr. 1431/94 [3], un koriģēto daudzumu piešķīrumi, tomēr, nemainot kopējos daudzumus, kuri paredzēti Komisijas Regulā (EK) Nr. 774/94. Jāgroza arī izpildes procedūras attiecībā uz pieteikumu iesniegšanas termiņu. (3) Tādēļ 2004. gadam jāparedz grozījumi un korekcijas pasākumos, kas noteikti Regulas (EK) Nr. 1431/94 2. pantā un 4. panta 1. punktā. (4) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 1431/94 2. panta, laikposmam no 2004. gada 1. aprīļa līdz 30. jūnijam kvotas sadala šādi: a) 8 % laikposmā no 2004. gada 1. aprīļa līdz 30. aprīlim; b) 17 % laikposmā no 2004. gada 1. maija līdz 30. jūnijam. 2. Atkāpjoties no Regulas (EK) Nr. 1431/94 4. panta 1. punkta, licenču pieteikumi laikposmam no 2004. gada 1. maija līdz 30. jūnijam jāiesniedz maija pirmajās septiņās dienās. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. aprīļa līdz 30. jūnijam. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 26. februārī Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 91, 8.4.1994., 1. lpp. Regulā jaunākie grozījumi izdarīti ar Komisijas Regulu (EK) Nr. 2198/95 (OV L 221, 19.9.1995., 3. lpp.). [3] OV L 156, 23.6.1994., 9. lpp. Regulā jaunākie grozījumi izdarīti ar Regulu (EK) Nr. 1043/2001 (OV L 145, 31.5.2001., 24. lpp.). --------------------------------------------------
Oficiālais Vēstnesis L 094 , 31/03/2004 Lpp. 0005 - 0005



Komisijas Regula (EK) Nr. 590/2004 (2004. gada 30. marts), ar ko groza Regulu (EEK) Nr. 2921/90 attiecībā uz atbalsta apmēru kazeīna un kazeinātu ražošanai no vājpiena EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 15. panta b) punktu, tā kā: (1) 2. panta 1. punkts Komisijas 1990. gada 10. oktobra Regulā (EEK) Nr. 2921/90 par atbalstu kazeīna un kazeinātu ražošanai no vājpiena [2] nosaka atbalsta apmēru kazeīna un kazeināta ražošanai no vājpiena. Ņemot vērā kazeīna un kazeinātu cenu attīstību Kopienā un pasaules tirgu, atbalsta apmērs jāsamazina. (2) Regula (EEK) Nr. 2921/90 ir attiecīgi jāgroza. (3) Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Regulas (EEK) Nr. 2921/90 2. panta 1. punktā "EUR 6,30" aizstāj ar "EUR 6,00". 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 30. martā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. Regulā jaunākie grozījumi izdarīti ar Komisijas Regulu (EK) Nr. 186/2004 (OV L 29, 3.2.2004., 6. lpp.). [2] OV L 279, 11.10.1990., 22. lpp. Regulā jaunākie grozījumi izdarīti ar Regulu (EK) Nr. 2208/2003 (OV L 330, 18.12.2003., 19. lpp.). --------------------------------------------------
(1)

Ar Regulu (EK) Nr. 1531/2002 (2) Padome uzlika galīgu antidempinga maksājumu krāsu televīzijas uztvērēju (turpmāk – “attiecīgā ražojuma”) importam, kuru izcelsme ir, cita starpā, Ķīnas Tautas Republikā (turpmāk – “Ķīnā”). Ar Komisijas Lēmumu 2002/683/EK (3), tika pieņemtas septiņu Ķīnas eksportētāju saistības: Haier Electrical Appliances Corporation Ltd, Hisense Import & Export Co., Ltd, Konka Group Co., Ltd, Sichuan Changhong Electric Co. Ltd, Skyworth Multimedia International (Shenzhen) Co., Ltd, TCL King Electrical Appliances (HuiZhou) Co., Ltd un Xiamen Overseas Chinese Electronic Co, Ltd.
(7)

Atkāpei jāaprobežojas ar to, kas ir absolūti vajadzīgs, ņemot vērā Slovēnijas lūgumu. Tādēļ tai būtu jāattiecas tikai uz daļu no savstarpējo savienojumu jaudas, ko piešķīris Slovēnijas pārvades sistēmas operators, un tai būtu jābūt spēkā tikai tiktāl, ciktāl šī pārvades jauda nepārsniedz pusi no visas pieejamās pārvades jaudas.
(2)

GALILEO ir pirmā Eiropas kosmosa programma, ko finansē un vada Eiropas Savienība sadarbībā ar Eiropas Kosmosa aģentūru (ESA). Ir paredzēts veicināt attīstību vairākās nozarēs, kas tieši vai netieši ir saistītas ar Kopienas politiku, piemēram, tādās jomās kā transports (kustīgu objektu atrašanās vietas noteikšana un ātruma mērīšana), apdrošināšana, autoceļu nodevas, tiesību aktu īstenošana (aizdomās turamo personu novērošana, pasākumi noziedzības apkarošanai), muitas un akcīzes pasākumi (izmeklēšana uz vietas u. c.), lauksaimniecība (labības vai pesticīdu daudzumu pielāgojumi atkarībā no vietas u. c.), zvejniecība (kuģu pārvietošanās uzraudzība).
Numurs pēc kārtas KN kods Preču apraksts Piemērojuma periodi Apjomi, kas iedarbina papildu nodokļu mehānismu (tonnas)

78.0015 ex 0702 00 00 Tomāti — no 1. oktobra līdz 31. maijam 206 245

78.0020 — no 1. jūnija līdz 30. septembrim 10 586

78.0065 ex 0707 00 05 Gurķi — no 1. maija līdz 31. oktobrim 11 924

78.0075 — no 1. novembra līdz 30. aprīlim 8 560

78.0085 ex 0709 10 00 Artišoki — no 1. novembra līdz 30. jūnijam 1 357

78.0100 0709 90 70 Tumšzaļie kabači — no 1. janvāra līdz 31. decembrim 18 056

78.0110 ex 0805 10 10 ex 0805 10 30 ex 0805 10 50 Apelsīni — no 1. decembra līdz 31. maijam 404 503

78.0120 ex 0805 20 10 Klementīni — no 1. novembra līdz februāra beigām 164 111

78.0130 ex 0805 20 30 ex 0805 20 50 ex 0805 20 70 ex 0805 20 90 Mandarīni (tostarp tanžerīni un sacumas), vilkingi un citi citrusu hibrīdi — no 1. novembra līdz februāra beigām 89 273

78.0155 78.0160 ex 0805 50 10 Citroni — no 1. jūnija līdz 31. decembrim — no 1. janvāra līdz 31. maijam 342 761 12 938

78.0170 ex 0806 10 10 Galda vīnogas — no 21. jūlija līdz 20. novembrim 227 815

78.0175 ex 0808 10 20 ex 0808 10 50 ex 0808 10 90 Āboli — no 1. janvāra līdz 31. augustam 638 996

78.0180 — no 1. septembra līdz 31. decembrim 25 380

78.0220 ex 0808 20 50 Bumbieri — no 1. janvāra līdz 30. aprīlim 257 158

78.0235 — no 1. jūlija līdz 31. decembrim 27 497

78.0250 ex 0809 10 00 Aprikozes — no 1. jūnija līdz 31. jūlijam 4 123

78.0265 ex 0809 20 95 Ķirši (izņemot skābos ķiršus) — no 21. maija līdz 10. augustam 32 863

78.0270 ex 0809 30 Persiki (tostarp persika un plūmes hibrīdi un nektarīni) — no 11. jūnija līdz 30. septembrim 6 808
Not specifically provided for (NSPF)

22

Swiss or Emmenthaler cheese other than with eye formation

22 – Tokija

393,006
(1)

Komisijas 2004. gada 19. marta Lēmumā 2004/280/EK, ar ko noteikti pārejas posma pasākumi atsevišķu tādu dzīvnieku izcelsmes produktu tirdzniecībai, kuri iegūti Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (1) (še turpmāk – “jaunās dalībvalstis”), ir paredzēti pasākumi, lai veicinātu pāreju no pastāvošā režīma jaunajās dalībvalstīs uz Kopienas veterināro tiesību aktu piemērošanas rezultātā izstrādātu režīmu. Saskaņā ar lēmuma 3. pantu dalībvalstis no 2004. gada 1. maija līdz 31. augustam atļauj tirdzniecību ar produktiem, kas iegūti pirms pievienošanās dienas tādos jauno dalībvalstu uzņēmumos, kam atļauts piena produktu eksports uz Kopienu, nodrošinot attiecīgā uzņēmuma Kopienas eksporta veselības marķējumu uz šiem produktiem un pievienojot dokumentu, kas apliecina to ražošanu saskaņā ar lēmuma nosacījumiem.
(48)

Attiecībā uz iespējamo trešo valstu, izņemot ĶTR, izcelsmes importa produktu ietekmi, pagaidu regulas 109. apsvērumā minēts, ka citu lielāko eksportētāju, tādu kā Gabonas un Marokas eksportētāju, vidējās cenas ir aptuveni par 50 % augstākas nekā ĶTR cenas un līdz ar to nevar tikt uzskatītas par izšķirošo faktoru zaudējumu radīšanā Kopienas ražošanas nozarei. Viens importētājs norādīja, ka šo divu valstu eksporta produkti pilnībā vai pārsvarā ir viendabīgs okoume, turpretim vairums ĶTR eksporta produktu ir plaknes okoume, kurš pēc būtības ir lētāks. Lai arī šī piezīme, iespējams, ir pareiza, cenu atšķirība starp viendabīgu un plakņu okoume, kas, kā izmeklēšanā ir atklājies, ir aptuveni 15 %, nerada augstāk minēto 50 % cenu atšķirību. Bez tam pagaidu regulā minētie secinājumi par to, ka šo valstu tirgus daļas ir daudz mazākas par ĶTR tirgus daļu un ka to eksporta apjoms un cenas attiecīgajā periodā ir saglabājušās relatīvi stabilas, paliek spēkā. Tādēļ augstāk minētā piezīme nepadara par spēkā neesošu secinājumu, ka imports no šīm trešajām valstīm nav izraisījis konkurējošu spiedienu uz Kopienas ražošanas nozari tādā mērā, kā to ir izraisījis imports no ĶTR, un ka tas nav bijis noteicošais iemesls zaudējumus radošajā situācijā Kopienas ražošanas nozarei.